ΓΡΑΠΤΗ ΕΡΩΤΗΣΗ E-1182/01

υποβολή: Laura Gonzlez lvarez (GUE/NGL) προς την Επιτροπή

(19 Απριλίου 2001)

Θέμα: Κατασκευή του αιολικού σταθμού παραγωγής ενέργειας στο El Pical

Το σχέδιο κατασκευής του αιολικού σταθμού παραγωγής ενέργειας στο El Pical, που έχει αναλάβει η επιχείρηση Corporacin Elica S.A., στα όρια των δήμων Barruelo de Santulln και Braosera (Παλένθια, Ισπανία), του οποίου η εκτέλεση έχει αρχίσει, ανησυχεί πολύ τους κατοίκους της περιοχής, διότι ο σταθμός αυτός τοποθετείται ακριβώς στο όριο του Εθνικού Δρυμού Fuentes Carriosas - Fuente del Cobre, montaa palentina, οικότοπο της καφετιάς αρκούδας η οποία έχει χαρακτηρισθεί είδοςπό εξαφάνιση, ενώ επηρεάζει και εκτεταμένα πυκνά δάση με οξυές και ού, μεταξύ των άλλων.

Επιπλέον, είναι αντιφατικό να ζητούν οι αρμόδιες αρχές της Καστίλλης και Λεόν την ανακήρυξη των Ρωμανικών μνημείων της Παλένθια που βρίσκονται στην περιοχή αυτή, ως κληρονομιάς της Ανθρωπότητας από την ΟΥΝΕΣΚΟ, και να επιτρέπουν ταυτόχρονα την εγκατάσταση εκατοντάδων ανεμογεννητριών πουποβαθμίζουν το περιβάλλον αυτών των μνημείων εξαιρετικής ιστορικής και πολιτιστικής αξίας.

Αν και μας βρίσκει σύμφωνους η αύξηση της χρήσης των ανανεώσιμων πηγών ενέργειας, πιστεύουμε ότι πρέπει να αναζητηθούν για τα αιολικά πάρκα τοποθεσίες που δεν θα επηρεάζουν το φυσικό ή πολιτιστικό περιβάλλον και το τοπίο.

Πιστεύουμε ότι στην περίπτωση που μας απασχολεί ενδέχεται να παραβιάζονται τουλάχιστον τρείς οδηγίες, οι εξής:

- 85/337/ΕΟΚ(1) σχετικά με τις μελέτες περιβαλλοντικών επιπτώσεων,

- 92/43/ΕΟΚ(2) σχετικά με τους φυσικούς οικοτόπους,

- 79/409/ΕΟΚ(3) σχετικά με την προστασία των πτηνών.

Σε ποιές ενέργειες σκέπτεται να προβεί η Επιτροπή ώστε να διασφαλίσει την ορθή εφαρμογή της κοινοτικής νομοθεσίας και να αποτρέψει την αμετάκλητηποβάθμιση αυτών των φυσικών τοπίων;

(1) ΕΕ L 175 της 5.7.1985, σελ. 40.

(2) ΕΕ L 206 της 22.7.1992, σελ. 7.

(3) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(21 Ιουνίου 2001)

Η Επιτροπή δεν γνωρίζει τα γεγονότα που αναφέρει το Αξιότιμο Μέλος του Ευρωπαϊκού Κοινοβουλίου. Ωστόσο, επαλήθευσε ότι όντως η περιοχή έχει προταθεί από την Ισπανία ως τοποθεσία (ES 4140011 - Fuentes Carrionas- Fuente del Cobre, montaa palentina) η οποία μπορεί να συμπεριληφθεί στο δίκτυο Natura 2000 που προβλέπεται από την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας. Επίσης, η περιοχή έχει χαρακτηρισθεί από τις ισπανικές αρχές ως περιοχή ειδικής προστασίας για τα πτηνά με βάση την οδηγία 79/409/ΕΟΚ του Συμβουλίου της 2ας Απριλίου 1979, για τη διατήρηση των αγρίων πτηνών.

Η επιφάνεια της συγκεκριμένης περιοχής είναι 78 178 εκτάρια.

Στην περιοχή συναντάται ένα από τα πιο απειλούμενα στην Ισπανία είδη θηλαστικών, η καφέ αρκούδα, πρωτεύον είδος που περιλαμβάνεται στο παράρτημα II της οδηγίας 92/43/ΕΟΚ που προαναφέρθηκε, με πληθυσμό 20 ατόμων. Στην περιοχήπάρχουν επίσης έως 31 τύποι διαφορετικών ενδιαιτημάτων του παραρτήματος Ι της οδηγίας 92/43/ΕΟΚ, οκτώ από τα οποία είναι πρωτεύοντα (4030, 6212, 4020, 6220, 9580, 7130, 7220, 6230).

Στην περιοχή απαντώνται επίσης 24 είδη πτηνών του παραρτήματος Ι της οδηγίας 92/43/ΕΟΚ που προαναφέρθηκε. Υπάρχουν και άλλα είδη δασικών ή ορεινών πτηνών, τα οποία είναι μεγάλης σημασίας σε εθνικό και περιφερειακό επίπεδο (Dendrocopus medius, Dryocopus martius, Aquila chrysaetos). Έχει διαπιστωθεί άλλωστε η ύπαρξη άλλων 24 ειδών αποδημητικών πτηνών.

Με βάση όσα προαναφέρθηκαν, η Επιτροπή αποφάσισε να κινήσει διαδικασία για μια περίπτωση που αποκαλύπτεται αυτεπάγγελτα και αφορά τα γεγονότα στα οποία αναφέρεται η παρούσα γραπτή ερώτηση.

Στο πλαίσιο έρευνας τηςπόθεσης, η Επιτροπή ερώτησε τις ισπανικές αρχές προκειμένου να ελέγξει την τήρηση του κοινοτικού δικαίου στη δεδομένη περίπτωση.